**Δικαιολογητικά πρόσληψης αναπληρωτών/τριών εκπαιδευτικών και μελών ΕΕΠ- ΕΒΠ:**

**ΑΜΕΣΗ ΠΡΟΤΕΡΑΙΟΤΗΤΑ:**

η αυθημερόν αποστολή με e-mail στο anaplirotes\_prosopiko@sch.gr

του Απογραφικού σας Δελτίου ή της Υπεύθυνης Δήλωσης μη αποδοχής θέσης.

1. Δελτίο Απογραφής Αναπληρωτή (επισυνάπτεται)
2. Φωτοαντίγραφο Δελτίου Αστυνομικής Ταυτότητας
3. Φωτοαντίγραφο Πτυχίου (Σε περίπτωση ξενόγλωσσου τίτλου απαιτείται μετάφραση, αναγνώριση ΔΟΑΤΑΠ και Απολυτήριο Λυκείου.)
4. Φωτοαντίγραφο Παιδαγωγικής Επάρκειας (όπου απαιτείται)
5. Για τα μέλη Ε.Ε.Π. άδεια άσκησης επαγγέλματος
6. Δικαιολογητικό-προσόν ένταξης στην Ειδική Αγωγή
7. Φωτοαντίγραφο ΑΜΚΑ
8. Φωτοαντίγραφο Αριθμού Μητρώου Ασφαλισμένου ΙΚΑ
9. Φωτοαντίγραφο του ΑΦΜ
10. **Γνωμάτευση παθολόγου ή γενικού ιατρού**, είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα.
11. **Γνωμάτευση ψυχιάτρου**, είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα.
12. **Ψηφιακό Πιστοποιητικό COVID-19** της Ε.Ε. (EU Digital COVID Certificate EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α' 87), η οποία κυρώθηκε με το άρθρο 1 του ν. 4806/2021 (Α' 95) με πληροφορίες σχετικά με την κατάσταση του φυσικού προσώπου-κατόχου του όσον αφορά στον εμβολιασμό ή στη νόσηση από τον κορωνοϊό COVID-19, ή βεβαίωση εμβολιασμού της παρ. 5 του άρθρου 55 του ν. 4764/2020 (Α' 256), ή βεβαίωση θετικού διαγνωστικού ελέγχου (βεβαίωση νόσησης) της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει, ή ισοδύναμο πιστοποιητικό ή βεβαίωση τρίτης χώρας, ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), έως 72 ώρες πριν την παρουσίαση τους, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ) είτε από τον ιδιωτικό φορέα που επιλέγεται.
13. Υπεύθυνη δήλωση ν.1599/1986 όπως επισυνάπτεται. **ΠΡΟΣΟΧΗ! Οι άρρενες ενδιαφερόμενοι να μην παραλείψουν να συμπληρώσουν τον Αριθμό Στρατολογικού Μητρώου τους στο τέλος της δήλωσης.**
14. Φωτοαντίγραφο της πρώτης σελίδας βιβλιαρίου Τράπεζας όπου θα αναγράφεται **ευκρινώς** το IBAN του λογαριασμού με πρώτο δικαιούχο τον/την αναπληρωτή/τρια.
15. Σε περίπτωση τέκνου, άνω των 18 και κάτω των 25 ετών, σπουδάζοντος ή υπηρετούντος τη στρατιωτική του θητεία, απαιτούνται οι αντίστοιχες βεβαιώσεις φοίτησης ή υπηρέτησης.
16. Σε περίπτωση ύπαρξης Μεταπτυχιακού/Διδακτορικού τίτλου, αίτηση αναγνώρισης με τα απαιτούμενα δικαιολογητικά προς το ΠΥΣΔΕ (για τους εκπαιδευτικούς) ή προς το ΠΥΣΕΕΠ Κεντρικής Μακεδονίας (για τα μέλη ΕΕΠ-ΕΒΠ) για μισθολογική εξέλιξη, **πρωτοκολλημένη από το σχολείο την ημέρα που θα γίνει η ανάληψη υπηρεσίας, καθώς η αναγνώριση της συνάφειας από το ΠΥΣΔΕ/ΠΥΣΕΕΠ ανατρέχει στην ημερομηνία της αίτησης.** [επισυνάπτεται το έντυπο αίτησης]

**Οι εκπαιδευτικοί που κατέχουν μεταπτυχιακό/διδακτορικό τίτλο στην Ειδική Αγωγή και έχουν προσληφθεί στην Ειδική Αγωγή από τον πίνακα Β δεν οφείλουν να υποβάλουν σχετική αίτηση αναγνώρισης για συνάφεια**.

1. Αίτηση-Υπεύθυνη Δήλωση για αναγνώριση προϋπηρεσίας (όπου θα αναφέρονται το χρονικό διάστημα υπηρέτησης και η Διεύθυνση Εκπαίδευσης ή ο φορέας που προσφέρθηκε η υπηρεσία) **πρωτοκολλημένη από το σχολείο την ημέρα που θα γίνει η ανάληψη υπηρεσίας. Η αναγνώριση της προϋπηρεσίας ανατρέχει στην ημερομηνία της αίτησης** [επισυνάπτεται το έντυπο αίτησης].

Οι βεβαιώσεις προϋπηρεσίας και οι σχετικές βεβαιώσεις ενσήμων προσκομίζονται για προϋπηρεσίες **που δεν είναι καταχωρισμένες στο ΟΠΣΥΔ**. **Επισημαίνεται ότι για την υπηρέτηση του διδακτικού έτους 2021-2022, θα πρέπει να προσκομιστεί η αντίστοιχη βεβαίωση προϋπηρεσίας.**

Για τις προϋπηρεσίες σε Δημόσιο, ΟΤΑ, ΝΠΔΔ, ΝΠΙΔ, ΔΕΚΟ με σχέση εξαρτημένης εργασίας δημοσίου ή ιδιωτικού δικαίου αορίστου ή ορισμένου χρόνου (αποκλειομένων σε κάθε περίπτωση των συμβάσεων μίσθωσης έργου), απαιτούνται για την αναγνώρισή τους τα εξής:

α΄) Βεβαίωση από το φορέα απασχόλησης, όπου θα αναφέρονται:

* οι αποφάσεις πρόσληψης και απόλυσης,
* η ιδιότητα με την οποία υπηρετήσατε,
* η σχέση εργασίας,
* το ωράριο εργασίας (πλήρες ή μειωμένο),
* το υποχρεωτικό πλήρες ωράριο (σε περίπτωση εργασίας με μειωμένο ωράριο),
* η διάρκεια των προϋπηρεσιών αυτών,
* η νομική μορφή του φορέα απασχόλησης, καθώς και εάν υπάγεται στο πεδίο εφαρμογής της παρ. 1 του άρθρου 7 του ν. 4354/2015.

β΄) Σύμβαση εργασίας με τον φορέα για τη σχετική προϋπηρεσία.

γ΄) Τα σχετικά ένσημα σε φωτοτυπία ή βεβαιώσεις ασφαλιστικού φορέα για συγκεκριμένο χρονικό διάστημα κατά το οποίο προσφέρθηκε η προϋπηρεσία.

 **Επισήμανση:**

Μετά την αποδοχή της σύναψης ψηφιακής σύμβασης στο anaplirotes.gov.gr οι αναπληρωτές οφείλουν **να αποθηκεύσουν και να εκτυπώσουν τη σύμβασή τους**.